Obchodná spoločnosť Rekreačné služby mesta Senica, spol. s r.o.

**v y h l a s u j e**

podľa § 281 - § 288 zákona č. 513/1991 Zb. OBCHODNÝ ZÁKONNÍK v znení neskorších predpisov

**Obchodnú verejnú súťaž č. 1/2025** (ďalej len „**súťaž**“)

o najvhodnejší návrh na uzavretie Kúpnej zmluvy na predaj nehnuteľného majetku

**PODMIENKY OBCHODNEJ VEREJNEJ SÚŤAŽE**

**Článok I.**

**Vyhlasovateľ súťaže**

1. **Názov: Rekreačné služby mesta Senica, spol. s r.o.**

Sídlo: Tehelná 1152/53, 905 01 Senica

Zastúpený: Mgr. Ľubomír Štvrtecký, konateľ

IČO: 44 525 371

DIČ: 2022735528

IČ DPH: SK 2022735528

Registrácia: Obchodný register Okresného súdu Trnava, oddiel: Sro, vložka č. 23091/T

Telefón: 034/6513833

E-mail: [sprava@rsms.sk](mailto:sprava@rsms.sk)

Bankové spojenie: Tatra banka, a.s.

IBAN: SK66 1100 0000 0029 2378 8157

SWIFT/BIC: TATRSKBX

(ďalej len „**Vyhlasovateľ**“)

**Článok II.**

**Predmet súťaže**

1. Predmetom súťaže je predaj **nehnuteľného majetku – pozemkov a stavieb s príslušenstvom** (ďalej spolu len „**Predmetné nehnuteľnosti**“) vo výlučnom vlastníctve Vyhlasovateľa, vedeného v Katastri nehnuteľností na liste vlastníctva (ďalej len „**LV**“) č. 8351, Okres Senica, Obec Senica, Katastrálne územie Senica, v spoluvlastníckom podiele 1/1, a to:

a) **Parcely** registra „C“ evidované na katastrálnej mape:

- parcelné číslo: 2609/2, vo výmere: 4 732 m2, druh pozemku: zastavaná plocha a nádvorie,

- parcelné číslo: 2609/36, vo výmere: 607 m2, druh pozemku: zastavaná plocha a nádvorie,

- parcelné číslo: 2609/37, vo výmere: 314 m2, druh pozemku: zastavaná plocha a nádvorie,

- parcelné číslo: 2609/38, vo výmere: 48 m2, druh pozemku: zastavaná plocha a nádvorie,

- parcelné číslo: 2609/39, vo výmere: 55 m2, druh pozemku: zastavaná plocha a nádvorie,

- parcelné číslo: 2609/40, vo výmere: 69 m2, druh pozemku: zastavaná plocha a nádvorie,

- parcelné číslo: 2609/41, vo výmere: 7 m2, druh pozemku: zastavaná plocha a nádvorie.

b) **Stavby**:

- súpisné číslo: 1152, na pozemku parcelné číslo: 2609/40, 2609/39, popis stavby: Sklad,

- súpisné číslo: 1152, na pozemku parcelné číslo: 2609/36, popis stavby: Administratívna budova,

- súpisné číslo: 1152, na pozemku parcelné číslo: 2609/37, popis stavby: Garáže,

- súpisné číslo: 1152, na pozemku parcelné číslo: 2609/38, popis stavby: Dielňa.

2. Súčasťou nehnuteľného majetku, uvedeného v bode 1. tohto Článku, je aj príslušenstvo, a to: **drobné stavby, ploty a vonkajšie úpravy**

**Článok III.**

**Kúpna cena**

1. Kúpna cena za Predmetné nehnuteľnosti bude vo výške navrhnutej úspešným účastníkom súťaže (ďalej len „**Kupujúci**“) v zmysle najvhodnejšieho návrhu na uzavretie Kúpnej zmluvy.

2. Kúpna cena nesmie byť nižšia ako všeobecná hodnota Predmetných nehnuteľností uvedená v Znaleckom posudku číslo 56/2025, ktorý vypracoval znalec Ing. Jaroslav Kucbel dňa 02.06.2025, a v ktorom všeobecná hodnota Predmetných nehnuteľností bola stanovená vo výške 343 000,00 EUR bez DPH (slovom: tristoštyridsaťtritisíc eur).

3. Kupujúci bude povinný uhradiť kúpnu cenu v lehote 30 (slovom: tridsať) dní od nadobudnutia účinnosti Kúpnej zmluvy.

**Článok IV.**

**Časový plán súťaže**

1. Vyhlásenie a začiatok súťaže: 26.08.2025

2. Ukončenie predkladania návrhov súťaže: 30.09.2025 do 12.00 hod.

3. Otváranie obálok a vyhodnotenie návrhov súťaže: 07.10.2025 o 15.00 hod.

4. Oboznámenie úspešného účastníka s výsledkom súťaže do 5 (slovom: piatich) dní od vyhodnotenia súťaže.

5. Uzatvorenie Kúpnej zmluvy s úspešným účastníkom súťaže do 60 (slovom: šesťdesiat) dní od vyhodnotenia súťaže.

**Článok V.**

**Podmienky súťaže**

1. Súťaž sa začína dňom jej zverejnenia na internetovej stránke Vyhlasovateľa – [www.rsms.sk](http://www.rsms.sk).

2. Predmetné nehnuteľnosti budú k dispozícii na obhliadku po telefonickom dohovore na telefónnom čísle 0917 123 602.

3. Obsahom súťažného návrhu sú:

a) Cenová ponuka, ktorá je súčasťou týchto podmienok súťaže ako Príloha č. 1, doplnená o chýbajúce údaje,

b) Čestné vyhlásenie, ktoré je súčasťou týchto podmienok súťaže ako Príloha č. 2, doplnené o chýbajúce údaje,

c) Kúpna zmluva, ktorá je súčasťou týchto podmienok súťaže ako Príloha č. 3, doplnená o chýbajúce údaje.

4. Súťažný návrh (ďalej len „**návrh**“) v listinnej podobe sú navrhovatelia povinní doručiť osobne, prostredníctvom pošty alebo kuriéra na korešpondenčnú adresu Vyhlasovateľa:

**Rekreačné služby mesta Senica, spol. s r.o.**

**Tehelná 1168/2A**

**905 01 Senica**

v zalepenej obálke s viditeľným označeným textom:

„**Obchodná verejná súťaž – NEOTVÁRAŤ**“

5. Vyhlasovateľ označí došlé návrhy dátumom, hodinou doručenia a podpisom zodpovednej osoby.

6. Navrhovateľ môže predložiť do súťaže najviac jeden (1) návrh. Ak podá navrhovateľ viac návrhov, budú všetky jeho návrhy zo súťaže vylúčené.

7. Do vyhodnocovania súťaže budú zaradené len tie návrhy, ktoré budú Vyhlasovateľovi doručené najneskôr do 30.09.2025 do 12.00 hod.

8. Vyhodnotenie súťaže bude realizované členmi hodnotiacej komisie pri otváraní obálok.

9. Vyhlasovateľ písomne oboznámi navrhovateľov, ktorí v súťaži neuspeli, s výsledkom súťaže, ako aj s prípadným vylúčením ich návrhu zo súťaže, do 10 (slovom: desiatich) dní od vyhodnotenia súťaže.

10. Vyhlasovateľ súťaže si vyhradzuje právo:

- odmietnuť všetky predložené návrhy a ukončiť súťaž bez výberu návrhu,

- kedykoľvek, a to aj bez uvedenia dôvodu, súťaž zrušiť, prípadne zmeniť jej podmienky. O zrušení prípadne zmene podmienok súťaže budú navrhovatelia, ktorí podali návrhy, informovaní písomne. Zrušenie ako aj zmeny podmienok súťaže budú uverejnené na webovej stránke Vyhlasovateľa – [www.rsms.sk](http://www.rsms.sk),

- pri formálnych nedostatkoch návrhu, ktoré nemenia jeho obsah, vyzvať navrhovateľa na doplnenie alebo vykonanie opravy.

11. Návrh na vklad vlastníckeho práva k Predmetným nehnuteľnostiam do Katastra nehnuteľností podá Vyhlasovateľ. Vyhlasovateľ je povinný podať takýto návrh na vklad najneskôr do desiatich (10) pracovných dní odo dňa úhrady celej kúpnej ceny.

12. Náklady spojené s podaním návrhu na vklad vlastníckeho práva k Predmetným nehnuteľnostiam v prospech Kupujúceho do príslušného Katastra nehnuteľností znáša Kupujúci.

13. Do súťaže nemožno zahrnúť návrh, ktorý sa predložil po lehote určenej v podmienkach súťaže.

14. V prípade zistenia nepravdivých údajov v doručenom návrhu bude dotknutý navrhovateľ zo súťaže vylúčený a nebude jeho návrh hodnotený.

15. Navrhovatelia nemajú nárok na náhradu nákladov spojených s ich účasťou v súťaži.

16. Nárok na úhradu nákladov spojených s účasťou v súťaži nevzniká ani navrhovateľovi ktorý v súťaži zvíťazil.

**Článok VI.**

**Doplnenie, zmena a odvolanie návrhu**

1. Navrhovateľ môže predložený návrh dodatočne doplniť, zmeniť alebo vziať späť do uplynutia lehoty na predloženie návrhov uvedenej v Článku IV. bode 2.

2. Doplnený, zmenený alebo inak upravený návrh je potrebné predložiť najneskôr v posledný deň lehoty určenej na predkladanie návrhov podľa Článku IV. bodu 2.

**Článok VII.**

**Kritériá na hodnotenie návrhov**

1. Jediným kritériom hodnotenia predložených návrhov je najvyššia navrhnutá cena za Predmetné nehnuteľnosti bez DPH, pričom táto navrhnutá cena nesmie byť nižšia ako všeobecná hodnota Predmetných nehnuteľností vo výške 343 000,00 EUR (slovom: tristoštyridsaťtritisíc eur) bez DPH určenej Znaleckým posudkom číslo 56/2025 zo dňa 02.06.2025 vypracovaného znalcom Ing. Jaroslavom Kucbelom.

2. Na otváranie obálok a vyhodnotenie súťaže bude menovaná hodnotiaca komisia. Členovia hodnotiacej komisie sú povinní zachovávať mlčanlivosť o skutočnostiach, o ktorých sa dozvedeli pri výkone svojej funkcie.

3. Vyhodnocovanie súťažných návrhov hodnotiacou komisiou je neverejné.

4. Pri otváraní obálok a hodnotení návrhov postupuje hodnotiaca komisia nasledovne:

a) otvára obálky v poradí, v akom boli doručené,

b) po otvorení každej obálky skontroluje splnenie všetkých podmienok súťaže,

c) v prípade zistenia nedostatkov súťažný návrh vylúči,

d) vyhodnotí predložené návrhy, pričom berie do úvahy navrhnutú cenu bez DPH.

5. Pri rovnosti návrhov kúpnej ceny u viacerých účastníkov rozhodne o víťaznej ponuke skorší termín podania návrhu.

6. Súťaž je platná, ak sa na nej zúčastní najmenej jeden (1) účastník, ktorý splnil podmienky vyhlásenej súťaže.

**Článok VIII.**

**Odovzdanie Predmetných nehnuteľností**

1. Predmetné nehnuteľnosti budú Kupujúcemu odovzdané najneskôr do 10 (slovom: desiatich) dní po doručení oznámenia Okresného úradu Senica, Katastrálneho odboru o povolení vkladu vlastníckeho práva v prospech Kupujúceho.

V Senici dňa 26.08.2025

----------------------------------------------------

**Mgr. Ľubomír Štvrtecký**

Rekreačné služby mesta Senica, spol. s r.o.

konateľ

**Prílohy**

Príloha č. 1 Cenová ponuka

Príloha č. 2 Čestné vyhlásenie

Príloha č. 3 Kúpna zmluva